Karl Barth
I Karl Barth dia teolojiana protestanta mizaka ny zom-pirenen'i Soisa teraka ny 10 Mey 1886 ary maty ny 10 Desambra 1968. Isan'ireo teolojiana fanta-daza izy, ary heverina fa isan'ireo mpandinika fanta-daza tamin'ny taonjato faha-20. Ny teolojiany, izay niompana amin'ny fahotan'ny olombelona, ny fihoa-drahan' Andriamanitra, ny tsy fahafahan'ny olombelona mahalala an'Andriamanitra tsy amin'ny alalan'ny fanambaràn-tenan' Andriamanitra, dia antsona hoe "ortodoksia vaovao" na "neo-ortodoksia".

Nanohitra ny filozofian'ny fivavahana izy ka nanao izay hiverenana amin'ny foto-pampianaran'ny Reformasiona sy amin'ny Soratra Masina. Tsy heverin'i Karl Barth ho tena fanambaràn-tenan' Andriamanitra ara-bakiteny anefa ny Soratra Masina fa ho fitantarana izany fanambaràn-tena izany. Ny tena fanambaràn-tenan' Andriamanitra dia i Jesosy-Kristy, ka ny Fiangonana dia manana adidy hitory ny tenin'Andriamanitra sy hihaonan'ny olona amin'Andriamanitra. Nihoarany ny fizarazaran'ny fiangonana ka na dia ny teolojiana katolika aza, toa an'i  Hans Urs von Balthasar (pretra katolika sy zezoita fanta-daza) sy ny i Henri Bouillard (mpampianatra teolojia sady zezoita), dia nandalina ny teolojian'i Karl Barth.

Anjatony ny boky nosoratan'i Karl Bart, ka ny lehibe indrindra amin'izany dia ny Kirchliche Dogmatik (1932-1967), na dia tsy voasoatra hatramin'ny farany aza.

Jereo koa 
 Biôgrafia
Teolojia
Protestantisma
Neo-ortodoksia

Rohy ivelany
 Ao amin'i Freebase:  

Biôgrafia

Teraka tamin'ny taona 1886
Maty tamin'ny taona 1968